22.02.2007 05:44   Kohaliku ametniku sõnul olid kolm hukkunut lapsed, vahendas Reuters.    Praam Levina I oli teel Banka saarelt Sumatrale ning süttis põlema, kui oli sõitnud 80 kilomeetrit Jakarta Tanjung Prioki sadamast.    Üks Jakartasse toodud esimestest päästetutest rääkis, et reisijate hulgas puhkes paanika, kui meeskonnaliikmed teatasid, et autosid ja mootorrattaid täis alumisel tekil on tuli lahti. Mõned inimesed hüppasid vette, et kuumuse eest pääseda.    Tanjung Prioki sadama reisiterminaali töötaja Hambar Wiyadi sõnul oli praami pardal kaheksa sõiduautot ja 42  veoauto tüüpi autot ning tõenäoliselt üle 320 inimese.    Viimastel andmetel ei ole põlengu kustutamise katsed olnud edukad.